सुपरजायंट्स को उसी के घर में 18 रन से हराया, सीजन का सबसे छोटा स्कोर डिफेंड किया
Royal Challengers Bangalore (RCB) vs Lucknow Super Giants (LSG) IPL Match LIVE Score Update; Follow IPL 2023 Latest News, RCB Vs LSG IPL LIVE Updates with Dainik Bhaskar (दैनिक भास्कर)
रॉयल चैलेंजर्स बेंगलुरु ने इंडियन प्रीमियर लीग-16 में लखनऊ सुपरजायंट्स से हिसाब बराबर कर लिया है। टीम ने लखनऊ को उसी के होमग्राउंड पर 18 रनों से हराया। मौजूदा सीजन की पिछली भिड़ंत में लखनऊ ने बेंगलुरु को उसी के घर चिन्नास्वामी स्टेडियम में एक विकेट से हराया था।
यह बेंगलुरु की लखनऊ पर तीसरी जीत है। दोनों के बीच अब तक 4 मुकाबले हुए हैं। इस सीजन में बेंगलुरु की यह 5वीं जीत है। टेबल में RCB के 10 अंक हो गए हैं। देखें पॉइंट्स टेबल
लखनऊ के भारत रत्न अटल विहारी इकाना स्टेडियम में बेंगलुरु ने टॉस जीतकर पहले बैटिंग करते हुए 20 ओवर में 9 विकेट पर 126 रन बनाए। जवाब में लखनऊ की टीम 19.5 ओवर में 108 रन पर ऑलआउट हो गई।
बेंगलुरु ने सीजन का सबसे छोटा स्कोर डिफेंड किया 
बेंगलुरु ने इस सीजन सबसे छोटा स्कोर डिफेंड किया है। इससे पहले सबसे छोटा स्कोर डिफेंड करने का रिकॉर्ड गुजरात के नाम था। गुजरात टाइटंस ने 22 अप्रैल को लखनऊ के ही खिलाफ 135 रन का स्कोर डिफेंड किया था।
IPL में ओवरऑल सबसे छोटा स्कोर डिफेंड करने का रिकॉर्ड चेन्नई सुपर किंग्स के नाम है। टीम ने 2009 में पंजाब किंग्स के खिलाफ 116 रन का स्कोर डिफेंड करते हुए उन्हें 92 रन ही बनाने दिए थे। चेन्नई के अलावा सनराइजर्स हैदराबाद ने 118 और पंजाब किंग्स ने 119 रन डिफेंड किए हैं।
मैच के टर्निंग पॉइंट 
ग्राफिक्स में देखें IPL से जुड़े कुछ रोचक फैक्ट्स....
अपने ही स्पिन जाल में फंसी लखनऊ
टॉस जीतकर पहले बैटिंग करने उतरी बेंगलुरु को कप्तान फाफ डु प्लेसिस और विराट कोहली ने अच्छी शुरुआत दिलाई। दोनों ने 62 रन की पार्टनरशिप की, कोहली 31 और डु प्लेसिस 44 रन बनाकर आउट हुए। इनके अलावा इकाना स्टेडियम की स्पिन पिच पर कोई नहीं टिक सका।
दिनेश कार्तिक ने 16 रन बनाए, बाकी बैटर्स दहाई का आंकड़ा भी नहीं छू सके। लखनऊ से नवीन उल-हक ने 3 विकेट लिए। उनके अलावा स्पिनर्स को 5 विकेट मिले।
127 रन के टारगेट का पीछा करने उतरी लखनऊ स्पिनर्स के सामने ही बिखर गई। बेंगलुरु के स्पिनर्स ने उनके 4 विकेट लिए। 4 विकेट पेसर्स को मिले और 2 बैटर्स रन आउट हुए। टीम से कृष्णप्पा गौतम ने 13 गेंद पर 23 रन बनाए, बाकी बैटर्स फ्लॉप रहे। देखें बेंगलुरु-लखनऊ मैच का स्कोरकार्ड
अब जानिए कैसे गिरे किसके विकेट...
ऐसे गिरे लखनऊ के विकेट...
ऐसे गिरे बेंगलुरु के विकेट... 
अब ग्राफिक्स में देखिए पावरप्ले कॉन्टेस्ट... 
लखनऊ को चार झटके लगे, बेंगलुरु के ओपनर्स ने जोड़े 42 रन
पावरप्ले में लखनऊ को शुरुआती झटके लगे। टीम ने 6 ओवर में 34 रन बनाने में चार विकेट गंवा दिए, जबकि बेंगलुरु ने बिना विकेट गंवाए 42 रन बना लिए।
यहां से LIVE कवरेज...
पहले लखनऊ की पारी
पावरप्ले में लखनऊ ने गंवाए 4 विकेट 
इकाना स्टेडियम की मुश्किल पिच पर 127 रन के छोटे टारगेट का पीछा करने उतरी लखनऊ की शुरुआत खराब रही। पहले ही ओवर में मोहम्मद सिराज ने काइल मेयर्स को चलता कर दिया। आयुष बडोनी और क्रुणाल पंड्या कुछ ओवर टिके रहे, लेकिन चौथे ओवर में ग्लेन मैक्सवेल ने पंड्या को पवेलियन भेजा दिया।
पांचवें ओवर में आयुष बडोनी और छठे ओवर में दीपक हुड्डा भी आउट हो गए। टीम ने 6 ओवर में 34 रन के स्कोर पर 4 विकेट गंवा दिए।
यहां से बेंगलुरु की पारी...
कोहली-प्लेसिस के बीच अर्धशतकीय साझेदारी
कप्तान फाफ डु प्लेसिस और विराट कोहली ने बेंगलुरु को अच्छी शुरुआत दिलाई। दोनों ने 54 बॉल पर 62 रन की साझेदारी की। इस साझेदारी को रवि बिश्नोई ने तोड़ा। उन्होंने कोहली को चलता किया।
बेंगलुरु की धीमी, लेकिन संभली शुरुआत
मैच के पहले पावरप्ले में बेंगलुरु के दोनों ओपनर्स को जीवनदान मिले। स्टोइनिस के पहले और पारी के दूसरे ओवर में फाफ और कोहली के कैच ड्रॉप हुए। उसके बाद भी टीम 6 ओवर में 42 रन ही बना सकी, हालांकि टीम ने विकेट भी नहीं गंवाया।
फोटोज में देखिए बेंगलुरु-लखनऊ मैच का रोमांच...
3 मैच बाद बेंगलुरु की कप्तानी करेंगे फाफ, आवेश नहीं खेल रहे
3 मैच बाद टीम के रेग्युलर कप्तान फाफ डु प्लेसिस की वापसी हुई है। इससे पहले, फाफ की जगह विराट कोहली कप्तानी कर रहे थे। लखनऊ ने एक बदलाव किया है। तेज गेंदबाज आवेश खान को प्लेइंग में जगह नहीं मिली। उनकी जगह कृष्णप्पा गौतम की वापसी हुई है।
दोनों टीमों की प्लेइंग-11...
रॉयल चैलेंजर्स बेंगलुरु : फाफ डु प्लेसिस (कप्तान), विराट कोहली, अनुज रावत, ग्लेन मैक्सवेल, महिपाल लोमरोर, दिनेश कार्तिक (विकेटकीपर), सुयश प्रभुदेसाई, वनिंदु हसरंगा, करण शर्मा, मोहम्मद सिराज और जोश हैजलवुड।
​​इम्पैक्ट प्लेयर : हर्षल पटेल, शहबाज, वैशाक, ब्रेसवेल और सोनू यादव।
लखनऊ सुपर जायंट्स : केएल राहुल (कप्तान), काइल मेयर्स, दीपक हुड्डा, मार्कस स्टोइनिस, क्रुणाल पंड्या, निकोलस पूरन (विकेटकीपर), कृष्णप्पा गौतम, नवीन उल हक, यश ठाकुर, रवि बिश्नोई और अमित मिश्रा।
इम्पैक्ट प्लेयर्स : आयुष बडोनी, डेनियल सैम्स, आवेश खान, डिकॉक और प्रेरक मांकड़।